Stesen keretapi Tanjung Malim

Stesen keretapi Tanjung Malim merupakan sebuah stesen keretapi yang terletak di utara Tanjung Malim, negeri Perak, Malaysia. Selama ini stesen ini menyediakan perkhidmatan KTM Antarabandar dan Komuter. Stesen ini dibuka pada 1 Jun 2009, sebagai hentian terakhir dalam khidmat shuttle Rawang-Tanjung Malim (dahulunya shuttle Rawang-Kuala Kubu Bharu).

Sejarah  
Landasan kereta api dari Tapah ke Tanjong Malim siap sepenuhnya pada 1 November 1899. Stesen Kereta Api Tanjong Malim ini dikenali kerana wujudnya SITC. Sebelum perang dunia ke-II, stesen ini adalah salah satu daripada stesen yang besar dalam rangkaian kereta api. Namun pada 1 Jun 2009, Stesen Kereta Api Tanjong Malim dipindahkan ke kawasan yang lebih luas dan selesa di samping penambahan perkhidmatan komuter.

Struktur stesen 
Stesen ini terletak dilalui oleh tiga batang landasan dengan tiga platform. Selain kemudahan tiket dan kemudahan asas, stesen ini dilengkapi ruang untuk penghuni pentadbiran, serta "kiosk" dan jejantas tambahan (yang digabungkan dengan jejantas untuk pengguna Komuter sahaja) bagi pejalan kaki yang hanya mahu melintas landasan. Stesen ini juga menyediakan kemudahan asas untuk penumpang kurang upaya. Pintu masuknya di timur laut menghadap jalan cabang yang membawa ke arah barat ke pusat bandar Tanjung Malim.

Satu platform sisi dan satu platform tengah stesen ini ditetapkan sebagai Platform 1 (bersempadan dengan bangunan stesen utama di barat, untuk menaiki kereta api ke arah utara), Platform 2 (di timur, untuk menaiki kereta api ke arah selatan), dan Platform 3.

Rujukan 
 
 
 

Stesen Laluan Rawang-Seremban
Stesen kereta api di Malaysia